**תקנון ונהלים "בראש ירוק" – מרכז לטיפוח מחוננים ומצטיינים בכפר הירוק**

**שנת הפעילות תשפ"ד**

תקנון המרכז למחוננים ולמצטיינים של הכפר הירוק ע"ש לוי אשכול, לשנת הלימודים תשפ"א.
אנא קראו את התנאים והנהלים המפורטים. רישום למרכז מהווה הסכמה מצידכם לאמור להלן.

**מסגרת הלימוד**

1. שנת הפעילות במרכז תפתח בתאריך ה-18 לאוקטובר 2023, ויסתיים בתאריך 05.06.23 (30 מפגשים)
2. שעות הפעילות הינן:

16:20 – 17:30 – קורס ראשון

17:30 – 18:05 – ארוחת ערב

18:05 – 19:15 – קורס שני

1. לוח החופשות בהתאם ללוח חופשות משרד החינוך.
2. פתיחת קורסים מותנית במספר מינימאלי של משתתפים. אם מספר המשתתפים ירד במהלך השנה מתחת למספר זה, תעמוד למרכז הזכות לבטל את הקורס.
3. הנהלת הכפר הירוק תהיה רשאית, לפי שיקול דעתה, לבטל קורס.
4. במקרה היעדרות של מנחה קורס, יעמיד המרכז אלטרנטיבה למשתתפים בין אם בדמות מנחה מחליף או בין אם בהצטרפות חד פעמית לקורס אחר באותו יום פעילות. לחילופין אנו שומרים לעצמנו את הזכות להחליף מנחה לאלתר במהלך השנה באותו תחום דעת.
5. את רשימת ימי הפעילות של המרכז ניתן למצוא בהמשך מסמך זה בסעיף "כללי" ומפורטים באתר "בראש ירוק".

**תנאי השתתפות**

1. המרכז שומר לעצמו את הזכות להוציא מקורס משתתפים המפריעים לפעילות.
2. משתתף שיעדר ממפגש עקב מחלה ו/או שהות בחו"ל ו/או אירוע משפחתי או מכל סיבה שהיא לא יקבל החזר תמורת המפגש בו לא השתתף. אם חלילה חלה במחלה ממושכת (מעל חודש) או נפגע בתאונה, יינתן החזר עבור אותם מפגשים אותם החסיר בהצגת אישור רפואי מתאים.

**תשלום והרשמה**

1. הרשמה לפעילות המרכז תיעשה דרך אתר האינטרנט של המרכז בלבד.
2. לאחר ביצוע ההרשמה והתשלום תשלח הודעת מייל לאישור קליטת הנתונים – לתשומת לבכם נדרש להכניס את המייל שלכם באופן מדוייק.
3. שמירת מקומות בקורסים אותם בחרתם תתאפשר רק לאחר תשלום דמי ההרשמה.
4. דמי ההשתתפות בפעילות המרכז:

לשכבות הגיל א' – ו', ניתן להצטרף לשני קורסים שנתיים כפי שמפורט במסגרת הלימוד אשר בתקנון זה ייעמדו על סך **של 4865 ₪** (**4452 ₪ בהרשמה מוקדמת\*) לשנת הפעילות.**

**\*הרשמה מוקדמת – עד ליום 10.09.23.**

תשלום זה מקנה השתתפות ב-2 קורסים שנתיים, **כולל** ארוחת ערב.

1. דמי הפעילות ישולמו דרך אתר האינטרנט של המרכז עד לתאריך 17.10.22 . התשלום יעשה דרך אתר האינטרנט ובאמצעות כרטיס אשראי בלבד.
2. ניתן לשלם את התשלום בתשלומים עפ"י סוג כרטיס האשראי – במידה ומעוניינים בתשלומים – יש לבחור במספר התשלומים הרצוי בדף התשלום.
3. ביצוע התשלום הינו תנאי להשתתפות בפעילות המרכז.
4. משתתף שמסיבה כלשהי תהא בעיה בקבלת תשלומיו, יהא ראשי המרכז להפסיק את השתתפותו בקורס באופן מיידי.
5. ההרשמה והתשלום לקורסי המרכז אינם כוללים פעילויות ו/או סדנאות ו/או אירועים מיוחדים שיפיק המרכז ואינם נכללים במסגרת הלימוד המתוארת בתקנון זה. עבור פעילויות אלו ככל ויוצעו ע"י המרכז יגבה תשלום נפרד.
6. בעת ההרשמה למרכז יגבו דמי הרשמה בסך 250 ₪. דמי ההרשמה יכללו בסך התשלום למרכז **אך לא יוחזרו במקרה של ביטול ההרשמה**.

**ארוחת ערב**

1. הזכאות לארוחת ערב מוקנית לתלמידים המשתתפים בשני קורסים שנתיים.
2. למשתתפים בקורס אחד - קיימת אפשרות להצטרף לארוחת הערב בתשלום מסובסד של 26 ש"ח ליום (780 ש"ח מראש לכל השנה)
3. קיימת אפשרות גם להשתתפות הורים בארוחת ערב בתשלום של 40 ש"ח לארוחה (400 ש"ח מראש לכל 10 ארוחות).

**הנחות**

הרשמה של יותר מתלמיד אחד למשפחה תזכה את התלמיד השני ואילך הנרשם ב-10% הנחה. הנחה זו תקפה רק לפעילות הקורסים כפי שמתוארת במסגרת הלימוד של תקנון זה.

**מדיניות ביטולים ושינויים בהרשמה**

אנו משקיעים מאמצים רבים כדי להביא מגוון רחב של קורסים בהובלת המנחים הטובים בישראל.

אנו פועלים על פי מודל אוניברסיטאי (שנתי) - בו אנו מתחייבים מראש לקבוצות קטנות של 12 - 22 משתתפים (תלוי בקורס), ומתחייבים בהתאם למדריכים

על כן ככלל **לא** יתאפשרו שינויים וביטולים.

יחד עם זאת ניתן יהיה לבטל בתנאים הבאים:

ניתן לבטל **קורס** **שנתי** מכל סיבה עד ליום 08.11.23. המשתתף יקבל החזר בניכוי דמי הרשמה (250 ₪) ובניקוי מספר השיעורים שעברו מתחילת השנה ועד לסוף חודש הביטול **במחיר מלא ללא הנחת רישום מוקדם (ע"ס 8.5%).**

מתאריך 09.11.22 יחויב המשתתף עד סוף שנת הפעילות, למשתתף תעמוד האפשרות לעבור לקורס אחר (ע"ב מקום פנוי).

הביטולים ייעשו בהודעה לדוא"ל בכתובתgreenhead.kfaryarok@gmail.com .
בכל מקרה חייב מבקש הביטול לוודא קבלת בקשת הביטול ולקבל מייל חוזר.
לא יעשו ביטולים בטלפון או דרך המדריך.

על אף כל האמור בסעיפי הביטול הנ"ל, במקרה חלילה של פציעה או סיבה בריאותית אשר מונעת המשך השתתפות פעילה וקבועה בקורס – המשתתף יקבל החזר בניכוי דמי הרשמה ובניקוי מספר השיעורים שעברו מתחילת השנה ועד לסוף חודש הביטול במחיר מלא ללא הנחת רישום מוקדם (ע"ס 8.5%) וזאת בהצגת אישור מתאים מרופא.

אי הופעה לחוג אינה פוטרת את המשתתף מתשלום.
אין ביטול והחזר כספים רטרואקטיבית.

למען הסר ספק, דמי הרשמה למרכז לא יוחזרו במקרה של ביטול השתתפותו של תלמיד.

**רפואי**

1. בקבלת תקנון זה, הורי התלמידים מצהירים בזה כי בריאות ילדיהם תקינה ואין כל מניעה ו/או מגבלה רפואית להשתתפות ילדיהם בפעילות המרכז כמפורט לעיל .
2. הורי התלמידים מתחייבים לעדכן בכל עת על שינוי במצבם הבריאותי של ילדיהם המשתתפים בפעילות המרכז.

**כללי**

1. הורי התלמידים נדרשים לעדכן על כל שינוי בכתובת או במספר הטלפון של המשתתפים.
2. פעילות המרכז מסתיימת בשעה 19:15 בערב. במידה ולא ייאסף התלמיד בשעה זו, יחויב הורה התלמיד לשלם עבור זמן המתנה של נציג הכפר הירוק סך של 100 ₪ עבור כל שעת המתנה או חלק ממנה.
3. היה והורי התלמיד מאחרים באופן שיטתי לאסוף את התלמיד, יהיה המרכז ראשי להפסיק את השתתפותו של התלמיד בפעילות המרכז.

**תנאי קבלה למרכז:**

##### מבחן המחוננים מתקיים בכיתה ג' ועל כן תלמידים בכיתות א' – ג', הרואים עצמם סקרנים ומתעניינים בתחומי הדעת של המרכז יוכלו להצטרף לפעילות באופן אוטומטי, וזאת בתנאי, שבמהלך החודש הראשון יוכיחו הסתגלות והתאמה.

##### פעילות המרכז מיועדת ומותאמת לתלמידים שאותרו כמחוננים או כמצטיינים.

##### אי לכך קבלה תיעשה בעדיפות, ע"ב מקום פנוי לכל מי שעומדים באחד מהתנאים הנ"ל:א. אותרו כמחוננים ע"י מכון מוכר (מכון סאלד או קרני).ב. אותרו כמצטיינים ע"י מכון מוכר (מכון סאלד או קרני).ג. השתתפו בפעילות "בראש ירוק" בשנה החולפת וקיבלו המלצה ממנחה מוסמך של המרכז.ד. למדו באחד ממרכזי המחוננים או המצטיינים המוכרים (רמ"ה, אריקה לנדאו וכו').ה. משתתפים בתוכניות מצטיינים (כדוגמת: אמירים או רמון).ו.  בעלי תעודת הצטיינות חתומה או מסמך המלצה מאת הנהלת בית הספר

#####      ז. עברו ראיון ומבחן רמה ב"בראש ירוק" (נדרש תיאום מראש).